آتلانتا گأپتئری شأر و پورنوفوٙس تئری و مینجاڤأن ڤولاتچە جورجیا و یئ گئل د شأریا ڤولات ڤولاتچە یا یأکاگئرئتە ئمریکاە کئ ئی شأر د سال 2013 نئزیک ڤئ 447841 کأس نوفوٙس داشتە. شأر آتلانتا مینجاڤأن راساگە شأری آتلانتا د ئمریکاە کئ ڤا نوفوٙس نئزیک ڤئ 5522942 کأس نۊئومی راساگە شأری ئمریکا د دیجا نوفوٙس و جاگأپیە. آتلانتا د سال 1837 زایئشتی مینجا دۊ گئل سئچە قأطار رأڤأندیاری بییە و ئی شأر د کارگئرایی جأنگ مینجاڤولات ئمریکا و سی ئموٙریکاری رأڤأندیاری بی. د گات جأن مینجاڤولاتی ئمریکا ئی شأر فئرە پیشکئرد داشت و آئمیا فئرە گأپی د ئی راساگە ڤئریستائن. آتلانتا د دیجا رأتئن و ئوٙمائن یئ گئل ساموٙنە فئرە پیشکئردە د هارگە ئمریکا داشتە و ئیسئنی د شأر سئچە قأطار و فوروٙدگا و چیا رأتئنی و ئوٙمائنی فئرە هئ و د ئی دیجا فئرە پیشکئردە، جوٙری کئ فوروٙدگا هارتس فیلد جأکسون آتلانتا د سال 1998 زایئشتی یئ گئل د شولوٙغتأری فوروٙدگایا دونیا بی. ئی شأر د دیجا ئموری کاری و سیاسی فئرە پیشکئردە أ.